Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: és járadékról szóló 2006. évi LIX. törvény (a továbbiakban: Kjtv.) 2. §-ának (5) bekezdése helyébe a következõ
Paragraph Index: 446

a) A kifizetõ a magánszemélynek fizetett (juttatott) bevétel különadó-elõlegét a személyi jövedelemadó-elõleggel együtt állapítja meg, de elkülönítve igazolja, vallja be, fizeti be az aa)–ac) pont rendelkezései szerint. aa) A munkáltató, a bér kifizetõje és a társas vállalkozás (a polgári jogi társaság), ha olyan rendszeres bevételt juttat, amely alapján várható a járulékfizetés felsõ határának túllépése, a különadó-elõleget az Szja tv. rendelkezéseinek alkalmazásával megállapított adóelõleg-alapnak a járulékfizetés felsõ határát meghaladó összege után állapítja meg. ab) Ha a kifizetõ ugyanazon magánszemélynek az adóév elejétõl számítva a járulékfizetés felsõ határát meghaladó olyan bevételt juttat, amely alapján az Szja tv. rendelkezéseinek alkalmazásával megállapított adóelõleg-alap a járulékfizetés felsõ határát meghaladja, a különadó-elõleget a meghaladó összeg után állapítja meg. ac) Az aa)–ab) pont hatálya alá nem tartozó esetben a magánszemély legkésõbb a kifizetés (a juttatás) idõpontjában, az Szja tv. 47. §-ának (3) bekezdése szerint a kifizetõnek adott nyilatkozatában kérheti a különadó-elõleg megállapítását és levonását. A kifizetõnek ilyen kérelem hiányában is meg kell állapítania és le kell vonnia a különadó-elõleget, ha a biztosított magánszemély arról nyilatkozik, hogy a társadalombiztosítás ellátásaira és a magánnyugdíjra jogosultakról, valamint e szolgáltatások fedezetérõl szóló törvény által elõírt nyugdíjjárulékot a járulékfizetési felsõ határig megfizette.

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes